Case ID: 1183486
Sentence 19: Apellyasiya Məhkəməsi iş materiallarını araşdıraraq o nəticəyə gəlmişdir ki, cavabdehə lizinqə verilmiş heyvanların ölkəyə yeni gətirilməsi, cavabdehə yeni təhvil verilməsi səbəbindən, karantində 1 ay müddətində saxlanmaqla epizootiki vəziyyətləri laboratoriya müayinələri ilə aydınlaşdırıldıqdan sonra yuxarıda qeyd olunan təhvil-qəbul aktlarına əsasən cavabdehə təhvil verilməli idi, lakin «Cins damazlıq mal-qaranın Təhvil-Qəbulu» barədə xx xxxxxxx 2013-cü il, xx xxxxxx 2014-cü il tarixli aktlarla Gəncə Rayonlararası Təchizat Bazasına yerləşdirilmiş mal-qara, karantin müddətlərinə əməl olunmadan, epizootiki vəziyyətləri laboratoriya müayinələri aparılmadan, artıq xx xxxxxx 2013-cü ildə və xx xxxxxx 2014-cü ildə akt əsasında cavabdehə təhvil verilmiş, işin materiallarına qeyd olunan aktlar əsasında cavabdehə təhvil verilmiş mal-qaranın karantində olduğu dövrdə epizootiki vəziyyətlərinin laboratoriya müayinələrinin aparıldığını, tam sağlam olduğunu təsdiq edən hər hansı sübut əlavə olunmamış, tərəflər arasında lizinq münasibətləri üzrə qanunvericiliyin tələblərinə ilkin olaraq iddiaçı tərəfindən əməl olunmamış, həmçinin Azərbaycan Respublikası Kənd Təsərrüfatı Nazirliyi yanında Dövlət Baytarlıq Xidməti Respublika Baytarlıq Laboratoriyasının 024 saylı, xx xxxxxx 2014cü il tarixli ekspertiza rəyinə görə müayinə nəticəsində 172 (bir yüz yetmiş iki) baş iri buynuzlu heyvanın qan nümunəsində aparılan virusoloji müayinələr zamanı “xlamidioz” və “şmallenberq” xəstəliyinə qarşı anticisimlər aşkar edildiyi qeyd olunmuş, Baytarlıq İdarəsi tərəfindən X3 ünvanlanmış xx xxxxxx 2014-cü il tarixli məktubunda heyvandarlıq təsərrüfatında xəstəliyin təlimatına uyğun olaraq təcili baytarlıq-sanitariya (dezinfeksiya), müalicə tədbirlərinin aparılmasının təmin edilməsi tapşırılmış, lizinq müqavilələrinin 2.1 və 2.1.1-ci bəndinin tələbinə iddiaçı tərəfindən əməl edilməsi barədə işə hər hansı sübut əlavə edilməmiş, belə ki, İddiaçı ASC-yə məxsus damazlıq heyvanların təhvil-qəbulu barədə Akların təsdiq olunmuş surətlərində damazlıq heyvanların tam sağlam və boğaz halda heç bir qüsuru olmadan təhvil qəbul edildiyi qeyd olunsa da, iddiaçı lizinqə verilmiş heyvanların sağlamlığını və baytarlıq normativlərinin tələblərinə uyğunluğunu təsdiq edən baytarlıq sənədlərini (hər hansı sertifikat, şəhadətnamə, arayış, baytarlıq (baytarlıqsanitariya) rəyi, müayinə aktı və s.) məhkəməyə təqdim etməmişdir.